jkorsvik/nowiki_second_scrape_merged huggingface dataset:
Kristoffer Zachariassen

Kristoffer Zachariassen (født 27. januar 1994) er en norsk fotballspiller som spiller for den ungarske klubben Ferencvárosi TC.


== Karriere ==


=== Skogsvåg ===
Som guttespiller hos Skogsvåg var han sammen med Øystein Øvretveit og Jakob Glesnes del av et lag som ble omtalt som et av Norges beste i sin årsklasse.


=== Nest-Sotra ===
Etter et kort opphold i Sund Sportsklubb og Sotra gikk han til Nest-Sotra i Oddsen-ligaen, der klubben endte på fjerdeplass i 2012. De vant avdeling 3 i 2013, og spilte dermed i 1. divisjon fotball for menn 2014. De kom på 12.-plass i serien denne sesongen, og beholdte plassen i 1. divisjon. De endte på 14.-plass i 1. divisjon i 2015, og rykket ned til 2. divisjon. 
I 2. divisjon 2016 kom de på andreplass i avdeling 3. 


=== Sarpsborg 08 ===
I august 2016 signerte Zachariassen for Sarpsborg 08. Han scoret i sin første seriekamp for Sarpsborg den 2. april 2017, hjemme mot Sogndal. Sarpsborg fikk bronse i Eliteserien 2017 og tok sølv i Cupen 2017. I Eliteserien 2018 endte Sarpsborg på åttendeplass, og i Cupen 2018 ble de slått ut av Ham-Kam i tredje runde.
De endte på 12.-plass i Eliteserien 2019, og ble de slått ut i første runde i Cupen 2019, av Ham-Kam.


=== Rosenborg ===
Den 4. desember 2019 skrev han under en fireårskontrakt med Rosenborg. 16. juni 2020 fikk han sin Eliteserie-debut for Rosenborg mot Kristiansund.Den 5. juli 2020 scoret han sitt første Eliteserie-mål for Rosenborg mot Stabæk. Rosenborg kom på fjerdeplass i Eliteserien 2020. Zachariassen scoret 12 mål på sine 29 seriekamper.
Han fikk en god start på 2021-sesongen, der han scoret i de to første seriekampene, og etter tre mål i sesongens hjemmekamp mot Brann stod han med fem mål på de første fem kampene.


=== Ferencváros ===
Den 15. juli 2021 skrev han under for den ungarske klubben Ferencvárosi TC.Han var med å vinne ‘the Double’ ved å vinne serie og cupfinalen i 2022. I cupfinalen scoret Zachariassen det viktige førstemålet i 1. omgang, i en kamp de til slutt vant 3-0.


=== Landslaget ===
Den 26. mai 2021 ble han tatt ut i sin første landslagstropp for Norge i kampene mot Luxembourg (2. juni) og Hellas (6. juni).Den 6. juni 2021 fikk han sin første landskamp for Norge mot Hellas.


== Referanser ==


== Eksterne lenker ==
(en) Kristoffer Zachariassen – UEFA 
(en) Kristoffer Zachariassen – Transfermarkt 
(en) Kristoffer Zachariassen – Soccerway 
(en) Kristoffer Zachariassen – EU-Football.info 
(en) Kristoffer Zachariassen – FBref 
(no) Offisiell statistikk for Rosenborg Ballklub Kristoffer Zachariassen
(no) Profil hos Norges Fotballforbund
Lee Jae-sung

Lee Jae-sung (født 10. august 1992) er en sørkoreansk fotballspiller som spiller for den tyske klubben 1. FSV Mainz 05.


== Landslaget ==
Han ble tatt ut i Sør-Koreas tropp til VM i fotball 2018 i Russland.Han ble tatt ut i Sør-Koreas tropp til VM i fotball 2022 i Qatar.


== Referanser ==


== Eksterne lenker ==
(en) Lee Jae-sung – FIFA 
(en) Lee Jae-sung – K League database 
(en) Lee Jae-sung – Transfermarkt 
(en) Lee Jae-sung – national-football-teams.com 
(en) Lee Jae-sung – WorldFootball.net 
(en) Lee Jae-sung – Soccerbase.com 
(en) Lee Jae-sung – Soccerway 
(de) Lee Jae-sung – Tysklands fotballforbund 
(en) Lee Jae-sung – FBref
Lee Myung-joo

Lee Myung-joo (født 24. april 1990) er en sørkoreansk fotballspiller som spille for den sørkoreanske klubben FC Seoul.


== Referanser ==


== Eksterne lenker ==
(en) Lee Myung-joo – K League database 
(en) Lee Myung-joo – Transfermarkt 
(en) Lee Myung-joo – national-football-teams.com 
(en) Lee Myung-joo – FootballDatabase.eu 
(en) Lee Myung-joo – Soccerway 
(en) Lee Myung-joo – FBref
Theodora Megala Komnena

Theodora Megala Komnena (gresk: Θεοδώρα Μεγάλη Κομνηνή) født før 1253, død etter 1285, var keiserinne i Trapezunt-riket (Trebizond) fra 1284 til 1285. Hun var datter av keiser Manuel I Megas Komnenos og prinsesse Rusudan av Georgia. En del historikere mener Rusudan var Manuels andre kone, mens andre argumenterer for at hun bare var hans elskerinne. Kuršanskis trekker også i tvil at Theodora skulle være en av de prinsessene som ifølge 
biskop Stephanos ble gift med en aristokrat eller kongen av Georgia eller om hun hadde vært nonne.


== Trapezunt-riket ==
Trapezunt-riket ble grunnlagt i 1204 i kjølvannet av at korsfarerne i Det fjerde korstog okkuperte Konstantinopel. En gren av den bysantinske keiserfamilien som etter hvert kalte seg «Megas Komnenos» flyktet til Georgia og med deres hjelp etablerte de sitt keiserrike på sydkysten av Svartehavet. Andre i keiserfamilien opprettet på omtrent samme tid Keiserriket Nikea som også hevdet å være den rette arvtakeren til Østromerriket.


== Maktovertakelsen ==
I 1284 klarte Theodora med støtte fra den georgiske kong David VI Narin å overta keisermakten fra sin halvbror, keiser Johannes II Megas Komnenos. Johannes II kan muligens ha søkt tilflukt i befestningen Tripolis i regionen Pontos ved svartehavskysten. Kort tid etter maktovertakelsen (i 1285) ble hun igjen beseiret av Johannes som gjenvant tronen, men hun regjerte lenge nok til å ha slått egne mynter. Etter henne finnes eksempler på både «aspron»-mynter i sølv og «nomisma»-mynter i bronse.Theodoras videre skjebne etter at hun ble styrtet av Johannes II i 1285 er ukjent.


== Referanser ==
Ju Se-jong

Ju Se-jong (født 30. oktober 1990) er en sørkoreansk fotballspiller som spiller for den japanske klubben Gamba Osaka.


== Landslaget ==
Han ble tatt ut i Sør-Koreas tropp til VM i fotball 2018 i Russland.


== Referanser ==


== Eksterne lenker ==
(en) Ju Se-jong – FIFA 
(jp) Ju Se-jong – J.League Data 
(en) Ju Se-jong – K League database 
(en) Ju Se-jong – Transfermarkt 
(en) Ju Se-jong – national-football-teams.com 
(en) Ju Se-jong – WorldFootball.net 
(en) Ju Se-jong – FootballDatabase.eu 
(en) Ju Se-jong – Soccerway 
(en) Ju Se-jong – FBref
Lee Jung-hyup

Lee Jung-hyup (født 24. juni 1991) er en sørkoreansk fotballspiller som spiller for Gangwon FC.


== Referanser ==


== Eksterne lenker ==
(jp) Lee Jung-hyup – J.League Data 
(en) Lee Jung-hyup – K League database 
(en) Lee Jung-hyup – Transfermarkt 
(en) Lee Jung-hyup – national-football-teams.com 
(en) Lee Jung-hyup – Soccerway 
(en) Lee Jung-hyup – FBref
Steinvågbrua

Steinvågbrua er ei bru på fylkesvei 6208 mellom Aspøy og Hessa i Ålesund by i Møre og Romsdal. Den er en buebru i betong og åpnet den 30. august 1953. Brua har en lengde på 144 meter, hovedspennet er på 82 meter med seilingshøyde på 17 meter.

Brua skal i 2018-2019 gjennomgå rehabiliteringsarbeder til en kostnad på mellom 30-35 millioner kroner.


== Referanser ==
Kennewick-mannen

Kennewick-mannen er navnet på levninger av et forhistorisk menneske, blant annet en hodeskalle, funnet i Columbia River i nærheten av byen Kennewick i sydøstlige delen av delstaten Washington, USA. Man trodde opprinnelig å ha funnet en nybygger fra 1880-tallet. Men funnet viste seg å være en mer enn  9 000 år gammelt, etter å ha anvendt C14-metoden.
Roderick Murchison

Roderick Impey Murchison (født 19. februar 1792 i Tarradale House i Muir of Ord i nåværende Highland i Skottland, død 22. oktober 1871 i London) var en britisk geolog.
Murchinson var Fellow av Royal Society og ble innvalgt i 1855 som utenlandsk medlem av Kungliga Vetenskapsakademien i Sverige.
Murchisonfallene på Den hvite Nil i Uganda er oppkalt etter Murchison.


== Verker ==
Geology of Cheltenham (1834)
The Silurian System (1839)
On the Geological Structure of the Northern and Central Regions of Russia in Europe (1841)
Geology of Russia in Europe and the Ural Mountains (1845)


== Referanser ==


== Litteratur ==
Archibald Geikie. Life of Sir Roderick I. Murchison, bart.; K. C. B., F. R. S.; sometime director-general of the Geological survey of the United Kingdom. London: J. Murray. «Online-Version bei archive.org: Band I, Band II» 
Robert A. Stafford. Scientist of the Empire: Sir Roderick Murchison; Scientific Exploration and Victorian Imperialism. Cambridge University Press. 
Obituary Notices of Fellows Deceased. s. xxx–xxxiii. 
Michael Collie und John Diemer. Murchison’s Wanderings in Russia. His Geological Exploration of Russia in Europe and the Ural Mountains, 1840 and 1841. Keyworth: British Geological Survey. 
David R. Oldroyd: The Highlands Controversy. Constructing Geological Knowledge through Fieldwork in Nineteenth-Century Britain. University of Chicago Press 1990.
Murchison, Sir Roderick Impey i Nordisk familjebok (2. utgave, 1913)
Veronica Isabel Pedersen

Veronica Isabel Pedersen (født 9. juli 1990) er en norsk politiker (FrP) og kommunikasjonsrådgiver. Hun var statssekretær for statsråd Per Sandberg i Nærings- og fiskeridepartementet fra 2017 til 2018. Fra 2021 er hun rådgiver i kommunikasjonsbyrået Kruse Larsen.Pedersen var gruppeleder for FrPs kommunestyregruppe i Rana og medlem av fylkestinget i Nordland. Hun var også vara til Stortinget for Nordland i perioden 2013–2017.


== Referanser ==


== Eksterne lenker ==
(no) Veronica Isabel Pedersen hos Stortinget 
(no) Veronica Isabel Pedersen hos Norsk senter for forskningsdata
Giftpilen

Giftpilen er et dansk psykologisk drama fra 1916 i regi av August Blom. Manuset ble skrevet av Otto Rung.
Filmen ble beskrevet slik i en annonse i norske aviser:

En yderst interessant Fortælling om Dommerens tunge Prøvelse spillet med fremragende Kræfter av Nordisk Film Compagni's [sic] bedste Kræfter og med Valdemar Psilander i den store Hovedrolle. Dertil flot og stilfuldt iscenesatt.


== Rolleliste ==
Valdemar Psilander - Edmond Vernon, undersøkelsesdommer
Thorleif Lund - Tom Graham, oberst
Else Frölich - Ethel, oberstens hustru
Robert Schyberg - Rettspresidenten
Charles Willumsen - Rettssekretæren
Franz Skondrup - Major Denvers
Peter Jørgensen
Ebba Lorentzen


== Referanser ==


== Kilder ==
Giftpilen i DFIs filmdatabase


== Eksterne lenker ==
(en) Giftpilen på Internet Movie Database 
(da) Giftpilen i Danmark Nationale Filminstitut
Pseudosyrichthus clathratus

Pseudosyrichthus clathratus er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 25 millimeter), kraftig, blankt svart hornbille. Hele oversiden er svært grovt og tett punktert og dermed ganske ruglete. Pronotum har en markert midtfure. Dekkvingene har grove punktgroper som er ordnet i doble rader.


== Levevis ==
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar 2-3 måneder.
De voksne billene er aktive rovdyr som dreper og spiser andre insekter, men de spiser trolig også en del frukt.


== Utbredelse ==
Arten er utbredt i det østlige og sørlige Afrika, fra Somalia i nordøst til Angola i sørvest.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Phileurini Burmeister, 1847
Slekten Pseudosyrichthus Péringuey, 1901
Pseudosyrichthus clathratus (Gerstäcker, 1866)


== Kilder ==
Dynastidae du monde- nettside om arten


== Eksterne lenker ==
Bilder av Pseudosyrichthus sp. fra Zambia
(en) Pseudosyrichthus clathratus i Encyclopedia of Life 
(en) Pseudosyrichthus clathratus i Global Biodiversity Information Facility 
(en) Kategori:Pseudosyrichthus clathratus – bilder, video eller lyd på Wikimedia Commons 
Pseudosyrichthus clathratus – detaljert informasjon på Wikispecies
Joachim Barrande

Joachim Barrande (født 11. august 1799 i Saugues i Haute-Loire i Frankrike, død 5. oktober 1883 på slottet Frohsdorf i Niederösterreich) var en fransk geolog og paleontolog som virket i Böhmen.


== Liv og virke ==
Joachim Barrande gjennomgikk École polytechnique i Paris og ble så lærer for greven av Chambord (Henrik V). Etter julirevolusjonen (1830) fulgte han den kongelige familien i landflyktighet.
Han bosatte seg deretter i Böhmen. Til å begynne med arbeidet han der som ingeniør og ledet byggingen av Böhmens første jernbane, men viet seg snart utelukkende til geologisk og paleontologisk forskning, hovedsakelig av Böhmens silurdannelser. Etter å ha offentliggjort flere mindre arbeider over Böhmens armfotinger og graptolitter med mere begynte han utgivelsen av sitt hovedarbeide, Système silurien du centre de la Bohême (1852-87). Verket, hvis utgivelse ble fortsatt etter hans død av Böhmisches Landesmuseum i Praha, omfatter åtte bind, delvis dobbeltbind, i alt 26 bind i stor kvart. Av særskilt stor verdi er den del som behandler trilobittene.
En meget stor oppmerksomhet vakte Barrandes teori om de såkalte koloniene, oversiluriske fossiler i undersiluriske lag; den fremkalte en heftig motstand og gav foranledning til en mengde stridsskrifter, av hvilke det imidlertid fremgikk etterhvert at «koloniene» kun er i oversiluriske sjikt, som ved forkastninger er blitt nedsenket i undersiluriske.
Av vekt for den svenske geologien var Barrandes Parallèle entre les dépots siluriens de Bohême et de Scandinavie; der finner man atskillige ikke på annet vis offentliggjorte opplysninger, med grunnlag i muntlige og skriftlige meddelelser fra den svenske paleontologen Nils Peter Angelin.
Joachim Barrandes liv i Böhmen forløp rolig og stille; han hadde selv ytterst små personlige behov og ofret for vitenskapen sin ikke ubetydelige formue. Hans rike paleontologiske samlinger, sammenstilt av en fast stab medarbeidere og samlere, ble overlevert i pakt med testamentarisk bestemmelse til Böhmisches Landesmuseum. 
Han ble tildelt Wollastonmedaljen i 1857 og ble innvalgt i 1870 som utenlandsk medlem av Kungliga Vetenskapsakademien i Sverige.
I august 1883 reiste Barrande til Frohsdorf for å ta seg av sin venn Henri de Chambords begravelse, etterlatenskaper og arvegods. Der pådro 84-åringen seg en lungebetennelse, og døde der den 5. oktober. 
Han ble begravet 8. oktober i Lanzenkirchen.


== Verker i utvalg ==
Notice préliminaire sur le système Silurien et les Trilobites de Bohème. C. L. Hirschfeld, Leipzig 1846 (Archive)
Nouveaux Trilobites Supplement a la notice préliminaire sur le système Silurien et les Trilobites de Bohème. Calve, Prag 1846 (Archive)
Graptolytes de Bohème. Prag 1850
Système silurien du Centre de la Bohème. Prag, Paris 1852–1881, 21 Bände
Defense des Colonies. Teil I, Prag, Paris 1861
Defense des Colonies. Teil II, Prag, Paris 1862


== Referanser ==


== Kilder ==
Barrande, Joachim i Nordisk familjebok (2. utgave, 1904)
William Norvin

William Norvin (Karl Peter Villiam Johannes Norvin, født 7. juni 1878 i København, død 16. august 1940 i Charlottenlund) var en dansk filolog og filosof.
Norvin tok skoleembedseksamen med gresk som hovedfag i 1904, i årene 1905–25 var han assistent i Rigsarkivet. I 1915 fikk han den filosofiske doktorgrad med avhandlingen Olympiodoros fra Alexandria og hans Kommentar til Platons Faidon. Han studerte den greske filosofis historie og ble i 1915 professor i klassisk filologi ved Københavns Universitet.Foruten noen mindre, historiske arbeider har Norvin blant annet skrevet Platons Protagoras (1920), Københavns Universitet i Middelalderen (1929) og Københavns Universitet i Reformationens og Orthodoxiens Tidsalder (1937-40). I 1934 ble han medlem av Videnskabernes Selskab. 
Den 22. april 1915 giftet Norvin seg med Wilhelmine Dorothea Schwartz Brun (1888–1970) fra Fredrikstad i Norge.


== Referanser ==
Magerdalselva

Magerdalselva (nordsamisk: Silesjohka, historisk også Silesjåkka) er ei elv i Berlevåg kommune i Finnmark. Den er ei østlig sideelv til Kongsfjordelva og er 11,4 kilometer lang.


== Referanser ==
Villanden (2015)

Villanden (australsk tittel: The Daughter) er en australsk dramafilm fra 2015 regissert av Simon Stone. Han skrev også manuset, som var inspirert av Henrik Ibsens skuespill Vildanden fra 1884.
Villanden betegnes som en ensemblefilm.
Den ble vist under seksjonen for spesielle presentasjoner på Toronto internasjonale filmfestival i 2015.


== Handling ==
Christian Nielsen vender hjem til Australia fra USA for å overvære bryllupet mellom faren Henry og dennes mye yngre husholderske, Anna. Han finner ut at Charlotte, hustruen til barndomsvennen Oliver, hadde et forhold til Henry. Datteren, Hedvig, er Henrys datter. Etter at Christian forteller Oliver om det, forlater han sin hustru og forteller Hedvig at han ikke kan se på henne, hvorpå hun forsøker å begå selvmord med bestefarens gevær. Oliver og Charlotte gjenforenes på sykehuset, hvor Hedvig ligger for å tilfriskne.


== I rollene ==
Paul Schneider - Christian Nielsen
Geoffrey Rush - Henry Nielsen, Christians far
Ewen Leslie - Oliver Finch, Christians barndomsvenn og Charlottes ektemann
Miranda Otto - Charlotte Finch, Olivers hustru
Odessa Young - Hedvig Finch, Charlottes og Olivers datter
Anna Torv - Anna, Henrys husholderske og (kommende) hustru
Sam Neill - Walter Finch, Olivers far
Nicholas Hope - Peterson


== Mottakelse ==
Villanden har generelt sett mottatt positive anmeldelser fra kritikerne. På nettstedet Rotten Tomatoes har filmen fått 76%  basert på 55 anmeldelser, med gjennomsnittskarakteren 6.8 av 10. På Metacritic har filmen fått en gjennomsnittlig poengsum på 62 av 100 basert på tolv anmeldelser, noe som indikerer «generelt sett gunstige anmeldelser».


== Utmerkelser ==


== Referanser ==


== Eksterne lenker ==
(en) Villanden på Internet Movie Database 
(sv) Villanden i Svensk Filmdatabas 
(da) Villanden i Danmark Nationale Filminstitut 
(fr) Villanden på Allociné 
(nl) Villanden på MovieMeter 
(en) Villanden på AllMovie 
(en) Villanden på Rotten Tomatoes 
(en) Villanden på Metacritic
Jamgön Ju Mipham Gyatso

Jamgön Ju Mipham, eller Mipham Jamyang Namgyal Gyamtso (født 1846, død 1912) var en svært innflytelsesrik filosof og universalgeni innenfor nyingma-skolen i tibetansk buddhisme. Han skrev mer enn 32 bind om emner som maling, poesi, skulpturer, alkymi, medisin, logikk, filosofi og tantra. Hans verker blir fortsatt studert i det skolastiske kurrikulum i nyigma-klostre idag. Miphaim var også en ledende skikkelse innenfor Rime i Tibet.


== Referanser ==
Magda Vang Lauridsen

Magda Vang Lauridsen (født 26. september 1887, død 20. oktober 1960) var en dansk skuespillerinne som medvirket i to stumfilmer. Fra 1907–1911 var hun dessuten engasjert på Aarhus Teater.Hun var datter av nasjonalbankdirektør Johannes Lauridsen (1847–1920) og hustru Maren Olsen (d. 1927). Hun var gift to ganger. Første gang i 1909 med skuespiller Adolf Tronier Funder (1884–1964), ekteskap oppløst i 1912. Annen gang i 1924 med polarforsker Peter Freuchen (1886–1957). Hun er begravet på Vejen Kirkegård.


== Filmografi ==
1910 – Elverhøj (instruktør Gunnar Helsengreen)
1917 – Den mystiske selskapsdame (som Fru von Spangen; instruktør August Blom)


== Referanser ==


== Eksterne lenker ==
(en) Magda Vang Lauridsen på Internet Movie Database 
(da) Magda Vang Lauridsen på Filmdatabasen 
(da) Magda Vang Lauridsen på danskefilm.dk 
(da) Magda Vang Lauridsen på danskfilmogtv.dk 
(en) Magda Vang Lauridsen hos The Movie Database
Eophileurus javanus

Eophileurus javanus er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 20 millimeter), avlang, blankt svart hornbille. Hannen har et kort horn i pannen, pronotum har en lengdefure og er litt uthulet foran der det sitter en knøl, og nokså tett punktert. Dekkvingene er forholdsvis lange og smale med tydelige punktstriper. Hunnen ligner hannen, men mangler midtfuren og knølen på pronotum.


== Levevis ==
Larvene lever i råtten, død ved, de er rovdyr som jakter på andre vedlevende insekter. De voksne billene kan leve temmelig lenge.


== Utbredelse ==
Arten er utbredt på Java og den nærtliggende øya Nias.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Phileurini Burmeister, 1847
Slekten Eophileurus Arrow, 1908
Eophileurus javanus Prell, 1913


== Kilder ==
Dynastidae du Monde, nettside om arten


== Eksterne lenker ==
(en) Eophileurus javanus i Encyclopedia of Life 
(en) Eophileurus javanus i Global Biodiversity Information Facility 
(en) Kategori:Eophileurus javanus – bilder, video eller lyd på Wikimedia Commons 
Eophileurus javanus – detaljert informasjon på Wikispecies
Eophileurus chinensis

Eophileurus chinensis er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 20 millimeter), avlang, blankt svart hornbille. Hannen har et horn i pannen, pronotum har en nokså dyp, avrundet grop i midten, men ikke noen knøl ved forkanten, og nokså tett punktert. Dekkvingene er forholdsvis lange og smale med tydelige punktstriper. Hunnen ligner hannen, men gropa på pronotum er redusert til en grunn, bred midtfure.


== Levevis ==
Larvene lever i råtten, død ved, de er rovdyr som jakter på andre vedlevende insekter. De voksne billene kan leve temmelig lenge.


== Utbredelse ==
Arten er vidt utbredt i Kina og Korea, på Taiwan og i sørlige deler av Japan.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Phileurini Burmeister, 1847
Slekten Eophileurus Arrow, 1908
Eophileurus chinensis (Faldermann, 1835)
Eophileurus chinensis chinensis (Faldermann, 1835) - Kina, Korea, Taiwan og Japan
Eophileurus chinensis irregularis Prell, 1913 - Oshima, Japan
Eophileurus chinensis okinawanus Nomu, 1964 - Okinawa, Japan


== Kilder ==
Dynastidae du Monde, nettside om arten


== Eksterne lenker ==
Bilde av arten
(en) Eophileurus chinensis i Encyclopedia of Life 
(en) Eophileurus chinensis i Global Biodiversity Information Facility 
(en) Eophileurus chinensis hos NCBI 
Eophileurus chinensis – detaljert informasjon på Wikispecies
Strude

Strude er en slags sort maske av tøy, som tidligere ble båret av kvinnene på Fanø i Jylland, Danmark.Struden består av en over- og underdel med utskjæring til øynene og med et oppslag av kulørt stoff. Delene er som regel fôret med linned eller slike. Struden har form som en slags maske som bindes og hektes i nakken, og når det nederste stykke løftes opp og dekker hele nesen, struder det ut over leppene.Struden har beskyttet fanøkvinnenes teint mot vind, sand, regn og sterk sol, og ble som regel altid brukt under arbeide i marken. Den var i aktiv bruk helt opp til de første årtier av 1900-tallet men anvendes i dag kun ved særlige anledninger.


== Referanser ==
Good Hearted Woman

«Good Hearted Woman» er en sang skrevet av Waylon Jennings og Willie Nelson som ble spilt inn og gitt ut på singel med Waylon Jennings i 1971. Sangen ble også gitt ut på albumet Good Hearted Woman i 1972.
Tina Turner spilte inn sangen i Bolic Sound i Inglewood i California i juni 1974, men er ikke offisielt utgitt.
If This Is Our Last Time

«If This Is Our Last Time» er en sang skrevet av Dallas Frazier som ble spilt inn og gitt ut på singel med Brenda Lee i 1971.Tina Turner spilte inn sangen i Bolic Sound i Inglewood i California i juni 1974, men er ikke offisielt utgitt.


== Referanser ==